Pravni fakultet u Sarajevu

Obligaciono pravo II

Sarajevo, 13.5.2020. godine

Drage kolegice i kolege,

u okviru današnjih časova vježbi iz predmeta Obligaciono pravo II upućujem vas na cjelinu u udžbeniku prof. Abedina Bikića «Ugovor od doživotnom izdržavanju».

U okviru ove cjeline neophodno je posebno obratiti pažnju na karakteristike ugovora i među njima osobito na formu ugovora, zatim na odnos ovog ugovora s testamentom, kao i na specifičnosti ugovora kojim primalac izdržavanja još tokom života (dakle prije smrti) prenosi imovinu na davaoca izdržavanja (str. 153, drugi pasus).

Ispitna su pitanja vezana i za subjekte, predmet i obaveze ugovornih strana.

U smislu provježbavanja sljedeći primjer:

*Primalac izdržavanja P zaključio je sa davaocem izdržavanja D ugovor o doživotnom izdržavanju, kojim se obavezao da će primaoca P izdržavati do kraja njegovog života u smislu finansijske pomoći, te brige o zdravlju primaoca. Ugovor je uredno izvršavan određeno kraće vrijeme, nakon čega su komšije primaoca P, bračni par B, koji su i inače povremeno posjećivali P-a, počeli da preuzimaju izvršavanje D-ovih obaveza. Na D-ovo upozorenje da nema potrebe da B izdržavaju P-a, s obzirom na to da je on, D, i formalno s P-om zaključio ugovor o doživotnom izdržavanju, te da P-a uredno izdržava, B nisu reagirali, a ostali su nijemi i na D-ovu zabranu da izdržavaju P-a. P se ovome nije protivio, s obzirom na to da mu je godila dodatna pažnja. Kratko potom P je umro. Nakon njegove smrti bračni par B zahtijeva kompenzaciju «na ime izdržavanja umrlog P-a». S pravom?*

*O kojem se institutu općeg dijela obligacionog prava ovdje radi u okviru ugovora o doživotnom izdržavanju?*